Toeka-Tokkel no 24 : Winter/verkoue/ griep/gesondheid. – I scrap 2
Toeka-Tokkel no 24 : Winter/verkoue/ griep/gesondheid.
Ek is sommer nostalgies!
O koud is die windjie
le die velde in sterlig en skade
En hoog in die rande,
versprei in die brande,
is die grassaad aan roere
soos winkende hande.O treurig die wysie
op die ooswind se maat,
soos die lied van ‘n meisie
in haar liefde verlaat.
In elk’ grashalm se vou
blink ‘n druppel van dou,
en vinnig verbleek dit
tot ryp in die kou!
“Ou” Afrikaans is tog so mooi!
‘so wyd soos die Heer se genade’
‘…grassaad aan roere
soos winkende hande.’
Ai,ja,ja so pragtig.
Hierdie week gesels ons oor winter en alles wat daarmee gepaard gaan.
Ek het vir die sewe jaar wat ek hier in NZ is, nooit verkoue of griep gehad nie. Ek het wel elke jaar my griep inspuiting gekry omdat die verkoue meestal in my longe intrek.
Gelukkig het ek die paar jaar nie met kinders gewerk nie.
Wraggies hierdie jaar toe vang die verkoue my op die einde. Daar is so baie lopende neuse en hoestende kele dat my lyf besluit het hy gaan nou maar saamdoen.
Ek moes vir twee dae tuis bly om oor die hond se stert te kom. Gelukkig was die rus net wat ek nodig gehad het en kon ek die verkoue afskud.
Dit wys n mens, daar is tog altyd maar verkoue-kieme wat oral rondvlieg en veral nog in n toe warm kamer ook.
Kliek op volgende skakel as jy wil weet hoe Toek-Tokkel werk:
Die volgende persone het oor STAD/DORP gesels.
Baie dankie vir jul getroue ondersteuning. Ek waardeer dit baie.
Scrapydo(ekke) het baan geopen met Upper Hutt New Zealand
Tannie Frannie se bly in Pretoria
Kameel in vroeë Johannesburg
Toorts gaan Kaapstad toe
Interessant dat elkeen n ander stad belewenis vertel het.
Ons volgnde Tokkel gaan oor DROME
Author scrapydo2.wordpress.comPosted on 2016-07-14 2016-07-14 Format GalleryCategories Afrikaans, geniet, Toeka-TokkelTags lekker, skryf, vertel
35 thoughts on “Toeka-Tokkel no 24 : Winter/verkoue/ griep/gesondheid.”
Pingback: Toeka tokkel 24 Winter se kwinte en kwale | OLGA SE OKSELTJIES
2016-07-18 at 8:24 pm
Ek hou nie van winter nie, dis is nie sag op my kniee nie. Heng daardie teelwerk het my kniee opgeeet. 👿 Maar nou ja, winter gaan verby. Dan sal my kniee steeds opgebruik wees.
2016-07-19 at 5:11 am
Ja jong die koue knou maar mens se lyf veral as ons ouer word.
2016-07-18 at 1:32 pm
Daardie gedig is so pragtig…. het my nou teruggeneem skool toe.
Vertrou jy is nou oor die verkoue, en hy het nog nie weer sy kop uitgesteek nie.
Dit is goed koud hier vandag :(,
2016-07-19 at 4:59 am
Ja, lekker ou skooldae. Daardie tyd het ek nie veel gemaak van al die gedigte nie maar vandag kan ek nog heelwat onthou net omdat dit mooi aangebied is.
2016-07-18 at 1:27 pm
2016-07-19 at 4:57 am
Dankie Kameel jy is fluks, ek moet nog droom oor die drome vir hierdie komende week.
2016-07-19 at 8:21 am
Sien uit om jou drome te hoor!!!
2016-07-19 at 9:00 am
Mmm, my regte drome is meestal nie baie aangenam nie! Hul is geneig om nagmerries te wees.
2016-07-19 at 9:11 am
As jy nou praat van nagdrome stem ek saam. Wens so ek is van dié wat nie droom nie… of as hulle wel droom onthou hulle dit nie.
2016-07-19 at 8:36 pm
Ek onthou ook meestal die nagmerries en sal hul oor en oor droom.
Pingback: Die Winter | Toortsie, Kameel en Bokbaaivygie
2016-07-18 at 12:34 pm
Dis die mooiste gedig en Eva vertolk dit baie mooi. Ek is bly om te hoor jy voel darem beter.
2016-07-19 at 4:56 am
Ja wat die verkoue kon nie vastrapplek kry hierdie keer nie. Die gedig is maar een van ou geliefdes waarmee ons groot geword het
Pingback: Vir Frannie: Hibberdene | Dis Ekke
2016-07-17 at 5:11 pm
O, die winter. EK is lief vir die winter.
2016-07-17 at 9:02 pm
Gedeeltelik stem ek met jou saam. As dit egter so nat is soos hier dan raak dit nie so lekker op die ou end nie. Als ruik muf en die mos groei tot binne as mens nie oppas nie.
2016-07-18 at 7:04 am
Dit moet bitterlik koud word by julle. Dis vir my lekker as ek warm en snoesig in my huis is, ek weet vir baie mense moet dit regtig nie lekker wees nie.
2016-07-15 at 3:48 pm
Stupid ek het nie geweet jy bly in NZ nie! ek hou van stories oor Suid-Afrikaners se lewens in ander lande. Eugene Marais – sjoe, vat dit my terug na my laerskool dae
2016-07-15 at 9:01 pm
Jy is nie stupid nie, mens weet mos nie alles nie! Ek is maar hier vanaf 2009 so my lewe was maar in SA. Die lewe hier is ook maar n aanpassing van n ander wêreld, veral op my ouderdom.
2016-07-15 at 10:42 am
Amen vir Frannie se opmerking oor Eva Mouw
2016-07-15 at 8:58 pm
2016-07-15 at 2:05 am
Ek kan nie wag vir die winter om verby te kom nie! Ek moet so lank wag vir die son in die oggende!
2016-07-15 at 4:44 am
Is nogal. Ek laat Trompie loop so 6:30 dan is dit pik donker. Ek ry 7:15 soggens dan is dit nog donker en kom na 5 huistoe dan is dit reeds donker! Gelukkig is dit nou besig om ligter te word
2016-07-14 at 6:13 pm
Dis die eerste keer dat ek Eva Mouw hoor! Watter wonderlike ontdekking – dankie, Scrapydo!
2016-07-14 at 9:31 pm
Groot plesier. Ek het na van haar ander toonsettings geluister en sy het n besondere aanvoeling vir die gedigte.
2016-07-14 at 5:31 pm
Geniet die rustydjie en bly maar binne!
2016-07-14 at 9:32 pm
Sal so maak. Tog moet Trompman ook uitgaan dus die geleentheid om uit te kom is daar. Vars lug is goed vir die longe.
2016-07-16 at 11:01 am
Di ook waar.
2016-07-14 at 1:37 pm
Ek is bly jy voel nou weer beter. Tot dusver het ek darem die griep en verkoues vrygespring, maar gelukkig kom ek nie baie in aanraking met ander mense nie – behalwe wanneer my man die hospitaal besoek en ons heeldag daar in die rye sit!
2016-07-14 at 9:34 pm
Ja wat, mens moet maar versigtig wees met die gesondheid op hierdie ouderdom. Sal nie graag longontsteking of longvliesontsteking kry waarvoor my liggam tog so vatbaar is.
2016-07-14 at 8:35 am
Pragtige gedig van Eugene Marais…dit stem mens nogal weemoedig.Ek hoop jy voel gou weer beter,Ineke.
2016-07-14 at 8:49 am
Ek het nou 2 weke vakansie en kan nou ietsie doen wat ek graag wil doen. Wil my poppie kwilt klaarmaak om op my eie bed te gebruik. Die winter het van gister af hier met krag toegeslaan. Het woeste wind en reën laasnag gehad. Sneeu is op hoë pieke hier. Geniet jy nog jou vakansie in die woesteny?
2016-07-14 at 8:58 am
O ja die weer is heerlik…sal later vandag blog daaroor!Bly lekker warm en plaas ‘n foto van die kwilt as dit klaar is!
2016-07-14 at 9:39 pm
Maak so! Klink of dit heerlik is waar jy is.
Previous Previous post: Look Up : The Daily Post, Photo Challenge
Next Next post: Production line – Hard work